Microsoft कडेन, संवसारांतल्या सगळ्या लोकांक आनी दरेक संघटणांक सक्षम करप हो आमचो उद्देश आसा. बुध्दीमान कुपाची बांधणी करून, उत्पादकताय आनी वेवसाय प्रक्रियांचें परत संशोधन करून आनी संगणकीय चड व्यक्तीगत करून आमी हें साध्य करतात. ह्या सगळ्यांत, आमी गुप्ततायेचें वेळविरयत मोल राखतले आनी तुमची तुमचो डेटा नियंत्रीत दवरपाची क्षमता टिकोवन दवरतले.
डेटा कित्याक आनी कसो घेतला आनी वापरला ताच्यो सार्थ निवडी तुमकां मेळटल्यो आनी आमच्या सेवा आनी उत्पादां मदीं तुमकां योग्य आशिल्ल्यो निवडी तुमकां करूंक मेळच्यो देखून तुमकां जाय आशिल्ली माहिती तुमचे कडेन आसतली, हाची खात्री दिवपाक प्राधान्य दितात.
तुमकां जावपी फायदेः आमी डेटा एकठांय करतले तेन्ना, ताचो वापर आमी तुमकां फायदो मेळोवंन दिवंक आनी तुमचो अणभव समृध्द करूंक वापरतले.
हीं तत्वां Microsoftच्या गुप्ततायेची बुन्याद आसात आनी आमचे उत्पाद आनी सेवा आमी बांधतले तशे तांकां आकार दित रावतले. एण्टरप्रायझ आनी वेवसायीक गिरायकांनी, आमी तुमच्या डेटाची Microsoft कूप हातूंत कशी राखण करतात तें पळोवपा खातीर Microsoft विस्वासू केंद्र तपासचें.
ह्या वॅबसायटीच्या उरिल्ल्या भागांत, तुमी तुमच्या खातीर योग्य निर्णय घेवपाक शकचे देखून तुमकां चड म्हायती आनी नियंत्रणांचीं लिंका मेळटलीं. आनी आमी सुदारपा खातीर सातत्यान काम करित आसात, ताका लागून गुप्तताये संबंदान तुमच्या अपेक्षे प्रमाणें आमचे उत्पाद आनी सेवा हातूंत किदेंय चलनां अशें तुमकां दिसून आयलें जाल्यार, उपकार करून आमकां कळोवचें.
तुमकां खूब किदें करूंक मेळचें देखून Microsoft डेटा एकठांय करता. हे करूंक, आमचे उत्पाद, सेवा आनी डिव्हायस सुदारूंक आनी पुरवण करूंक तशेच तुमकां वैयक्तीक अणभव पुरवण करूंक आनी तुमी सुरक्षीत उरूंक आदार दिवंक, आमी एकठांय केल्लो डेटा वापरतात. आमी एकठांय करतात त्या डेटाच्यो ह्यो कांय सगल्यांत सामान्य वर्गणा आसात.
खुबश्या सोद इंजिनां प्रमाणेंच, तुमकां बरे सोद निकाल दिवंक, तुमचो सोद इतिहास आनी हेर लोकांकडल्यान एकठांय केल्लो इतिहास आमी वापरतात. वॅब ब्रावजींगाची गती वाडोवंक, तुमकां खंय वचपाचें आसा ताचो अदमास लावंक Microsoft वॅब ब्रावजर ब्रावजींग इतिहास एकठांय करूंक आनी वापरूंक शकता. तुमच्या ब्रावजींग आनी सोद इतिहासाचेर आदारून Cortana व्यक्तिगत शिफारसी करूंक शकता.
तुमकां गोंदळ टाळपाक आदार दिवंक, वर्सदिसांचो उगडास दवरूंक, तुमच्या संपर्क सुचयेत योग्य "Jennifer" बरोवंक आनी सर्वसादारण पणान खूब किदें करूंक, तुमकां कसली रुची आसा, तुमच्या दिनदर्शिकेचेर किदें आसा आनी तुमी कोणां वांगडा वावरुंक सोदतात ताची म्हायती Cortana क आसप गरजेची आसा. तुमी कीबोर्ड वापरूंक सोदिनात तेन्ना, तुमी किदें म्हणटात ताचो अणकार करूंक वा दस्तावेजानीं आनी लिखीत-संदेशानीं बरोवंक आमी तुमची वाचा आनी हातबरपाची शैली वापरूंक शकतात.
तुमचो डिव्हायस आनी Microsoft सेवाच्या हेर सेवांनी तुमी सायन इन करतात आनी डेटा वापरूंक मेकळीक दितात, तेन्ना Cortana बरे तरेन काम करता.
